Ruský útočník Dukly terčom špekulácii: Klub ich dementuje
V domácom mužstve nastúpila nová posila z Ruska - útočník Yevgeni Mons. Keďže zápasový limit na počet legionárov je od tejto sezóny sedem, mimo zostavy ostal jeho krajan Igor Safaraleyev, ktorý patrí medzi miláčikov domácich tribún. V tejto súvislosti začali fanúšikovia nahlas špekulovať o jeho možnom odchode z kabíny líšok. Vedenie klubu okamžite reagovalo:
Prečítajte si ajValábik prehral stávku a musel konať: Bál som sa reakcie ľudí
"Igor Safaralejev je stále hráčom našej Dukly, nikam sa nechystá. Informácie o tom, že by mal ísť do nejakého českého klubu sú nepravdivé. Na poslednom zápase sa "nezmestil" do zostavy kvôli novému útočníkovi, taktiež legionárovi," uvádza citáciu manažmentu Zemplínčanov miestny regionálny portál novinyzemplina.sk. Michalovčania zároveň apelujú na priaznivcov, aby nešírili klamlivé informácie.